###### *АДМИНИСТРАТИВЕН ДОГОВОР ЗА*

###### *ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ*

###### *ПО ПРОГРАМА „ОБРАЗОВАНИЕ“ 2021 – 2027*

*ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05SFPR001-1.010*

*„Превенция и предотвратяване на тормоза и насилието и намаляване агресията в училищата“*

|  |  |
| --- | --- |
| **РЕГИСТРАЦИОНЕН НОМЕР НА ДОГОВОРА:** | **(номер от ИСУН)…** |
| **НАИМЕНОВАНИЕ НА ПРОЕКТА:** | **…** |

Настоящият договор се сключва на основание чл. 45, ал. 2 от Закона за управление на средствата от Европейските фондове при споделено управление (ЗУСЕФСУ), във връзка с проектно предложение №................................ и оценителен доклад от...... /дата/, одобрен от Ръководителя на Управляващия орган на ..... /дата/ между,

**Изпълнителна агенция „Програма за образование“**, с адрес………………………….., *ЕИК*:............................................................................. (наричан по-нататък „Управляващ орган“), представляван от ………………… Ръководител на Управляващия орган на Програма „Образование“ и ..............- лице с право на втори подпис от една страна,

и

*..............................[пълно наименование на бенефициента съгласно регистрацията му],* със седалище.................. и адрес на управление:......................... *ЕИК ,/БУЛСТАТ,* (наричан по-нататък „Бенефициент“), представляван от ..................... – (длъжност) и ..............- лице с право на втори подпис, от друга страна,

наричани за краткост „Страни“:

**Член 1. Страните по договора се споразумяха за следното**

* 1. Ръководителят на Управляващия орган предоставя на Бенефициента ………………… /*наименование/*  безвъзмездна финансова помощ в максимален размер до………………….. лв. [словом в лева]………………………………………….. по Програма „Образование“, приоритет 1 „Приобщаващо образование и образователна интеграция“, Процедура за предоставяне на безвъзмездна финансова помощ BG05SFPR001-1.010 „Превенция и предотвратяване на тормоза и насилието и намаляване агресията в училищата“ за изпълнение на проект ……………………………. /*номер и наименование от ИСУН*/, Приложение ІІ, неразделна част към настоящия договор.
  2. Проект …………………………./*номер и наименование от ИСУН*/ е:

а) на стойност…….;

б) с основни дейности……;

в) с индикатори за изпълнение, ……….;

г) с индикатори за резултат ...............

1.3. Управляващият орган предоставя безвъзмездната финансова помощ при условията на настоящия договор и представляващите неразделна част от него приложения, посочени в чл. 7. С подписването на договора Бенефициентът декларира, че е запознат със съдържанието на договора и всички приложения, изразява съгласие с тях и се задължава да изпълнява всички произтичащи от тях задължения.

1.4. Срокът за изпълнение на Проекта е …………[*брой месеци*], считано от датата на сключване на договора, но не по-късно от 31.12.2029 г.

1.5. Бенефициентът изпълнява проекта по Приложение ІІ съгласно одобреното проектно предложение (посочва се номер от ИСУН, от модул „Договори“), условията за изпълнение (приложенията по чл. 7), утвърдени с акта за утвърждаване на насоките и клаузите на настоящия договор.

**Член 2. Условия за изпълнение на проекта - Финансиране на Проекта**

2.1 Максималният размер на общо допустимите разходи по проекта възлизат на ……… лева [словом в лева], както е посочено в секция „Бюджет“ от Приложение ІІ към настоящия договор.

2.2 Предоставяната от Управляващия орган безвъзмездна финансова помощ е в максимален размер ………. лв. [словом в лева] и представлява ……….. % от очакваните допустими разходи по проекта, както е посочено в секция „Бюджет“ от Приложение ІІ.

2.3. Сумата от **…………….. лв.** [словом в лева], включена в общата стойност на безвъзмездната финансова помощ по чл. 2.2, **представлява минимална помощ** за ………………. в съответствие с Регламент (ЕС) № 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (OJ L, 2023/2831, 15.12.2023).

**Администратор на посочената минимална помощ е Изпълнителна агенция „Програма за образование“, в качеството й на Управляващ орган на Програма „Образование“ 2021-2027 г.**

2.4. Помощта de minimis се смята за отпусната от момента на подписване на настоящия административен договор за предоставяне на безвъзмездна финансова помощ между Управляващия орган и бенефициента, независимо от датата на нейното изплащане на получателя.

2.5. Окончателната сума на предоставяната безвъзмездна финансова помощ се определя при спазване на чл. 15 и чл. 16 от Приложение I към настоящия Договор.

**Член 3. Условия за изпълнение на проекта - Техническо и финансово отчитане и плащания**

3.1. Авансовите плащания се извършват при следните условия:

3.1.1. Авансово плащане в размер на не повече от 20% от сумата по чл. 2.2, в двуседмичен срок, считано от дата на представяне на:

а) искане за плащане, подадено чрез ИСУН;

б) финансова идентификация по образец на УО;

в) обезпечение за авансово плащане - в пълен размер съгласно чл. 8 от Наредба Н-5 от 29.12.2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите, издадена от министъра на финансите с гаранция от банкова или друга финансова институция по реда на същия член и последващи.

Обезпечението на авансовото плащане в пълен размер е под формата на гаранция, издадена от банка (по образец на съответната банка) или друга финансова институция, регистрирани в Република България, за стойността на аванса (един от двата документа по преценка на бенефициента), като Управляващият орган си запазва правото да изиска и допълнителни документи във връзка с обезпечаване на авансовото плащане. За обезпечение на авансово плащане в пълен размер вместо гаранция от банка или финансова институция бенефициентът представя на Управляващият орган на ПО застраховка „Гаранция за авансово плащане“ съгласно чл. 2.4 от Общите условия за предоставяне на безвъзмездна финансова помощ по Приоритети 1, 2 и 3 на Програма „Образование“ 2021-2027 г.

Обезпечение за авансово плащане не се изисква от бенефициенти – разпоредители с бюджет по чл. 11, ал. 3 и ал. 9 от Закона за публичните финанси, от разпоредители с бюджет от по-ниска степен, от юридическите лица по чл. 13, ал. 4 от същия закон, с изключение на случаите по чл. 7, ал. 1, т. 3 на Наредба № Н-5 от 29.12.2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програми.

Бенефициентите, не попадащи в изключенията на чл. 8, ал. 2 от Наредба № Н-5 от 29.12.2022г., представят обезпечение в размер на 100% от аванса.

Срокът на валидност на обезпечението за авансово плащане не може да бъде по- кратък от 140 календарни дни след изтичане на крайния срок за изпълнение на проекта. УО ще освободи предоставеното обезпечение за авансово плащане след извършване на финалното плащане по проекта/възстановяване на дължимата сума и приключване на договора в ИСУН, или след пълно покриване на аванса с допустими разходи, платени от бенефициента съгласно чл.91 параграф 5 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика.

3.1.2.Управляващият орган извършва авансовото плащане в срока по чл. 3.1.1. при наличието на разполагаем лимит. Управляващият орган превежда одобрената сума на авансовото плащане по банковата сметка на бенефициента.

3.2. Искания за междинни/окончателно плащания се представят на Управляващия орган регулярно на интервали не по-дълги от шест месеца чрез ИСУН, като се представя пакет отчетни документи, включващ Технически отчет, Финансов отчет, Искане за плащане и таблица Микроданни-участници ЕСФ. Пакетите отчетни документи с искания за междинни и окончателно плащания се представят в съответствие с чл. 13 във връзка с чл. 2 от Приложение I. При неизпълнение на това задължение Управляващият орган има право да приложи разпоредбите на чл. 11.2 от Приложение І.

3.3. Междинни и окончателни плащания се извършват въз основа на искане на бенефициента и при наличие на физически и финансов напредък на проекта, при условията на чл. 60-64 от ЗУСЕФСУ и Наредба № Н-5 от 29.12.2022 г. за определяне на правилата за извършване на плащания към бенефициентите, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите. Предоставянето на безвъзмездна финансова помощ се извършва под формата на:

3.3.1. единични разходи;

3.3.2 еднократни суми;

и

3.3.3. финансиране с единна ставка, прилагана към допустимите преки разходи.

3.4. Управляващият орган извършва междинни/окончателни плащания след верифициране на разходите с цел потвърждаване на тяхната допустимост въз основа на проверка на документите, представени към искането за плащане, и на проверки на място, когато това е приложимо.

В случай че не се верифицира пълният размер на исканата сума, Управляващият орган уведомява Бенефициента за размера на верифицираните разходи и за отказа да верифицира съответния размер предявени разходи, които не са допустими.

3.5. Междинните плащания са в размер на стойността на безвъзмездната финансова помощ, изчислена като се приложи процентът безвъзмездна финансова помощ към общо допустимите разходи, посочени в чл. 2.2 от Договора, към общите верифицирани разходи за периода. Те се извършват след одобрение на пакет отчетни документи в съответствие с чл. 2 и чл. 13 от Приложение I към настоящия договор, придружен с искане за междинно плащане при спазване условията на Наредба № Н-5 от 29.12.2022 г.

Управляващият орган извършва плащането в 80-дневен срок от постъпване на искането за плащане на бенефициента.

3.6. Общият размер на авансовите и междинните плащания при предоставяне на БФП е следният:

3.6.1.При обезпечаване на авансовите плащания към бенефициентите - до 95% от стойността на финансовата подкрепа;

3.6.2.Във всички останали случаи – до 80 % от стойността на финансовата подкрепа, определена в чл. 2.2.

Ограничението от 80% и 95% не се прилага в случаите, когато към бенефициентите няма извършено авансово плащане. Не се прилага и когато аванса е покрит изцяло с допустими разходи, съгласно чл. 91 параграф 5 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика. Покриването на аванса с допустими разходи, съгласно чл. 91, параграф 5 от Регламент (ЕС) 2021/1060 започва след ограничението от 80% или 95%, намалени с извършените авансови плащания.

3.7. Размерът на окончателното плащане се изчислява, като от всички общо верифицирани разходи по проекта, финансирани чрез безвъзмездна финансова помощ, се приспаднат отпуснатите авансово и междинни плащания и лихвите, начислени по банковата сметка, използвана за целите на проекта, когато е приложимо. Окончателното плащане се извършва по реда на чл. 2 и чл. 13 от Приложение I към настоящия договор.

3.8. Когато извършени и верифицирани от Бенефициента дейности и разходи впоследствие бъдат признати за недопустими от одитиращ или друг контролиращ орган, то сумите по същите подлежат на възстановяване от страна на бенефициента.

3.9. Когато разходите се възстановяват по реда на член 53, параграф 1, букви б), в) и г) от Регламент (ЕС) 2021/1060 трябва да бъдат изпълнени условията за възстановяване на разходите до представянето на окончателен отчет, но не по-късно от 31.12.2029 г.

3.10. Бенефициентът трябва да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Бенефициента или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие с националното законодателство. Счетоводните отчети и разходите, свързани с договора, трябва да подлежат на ясно идентифициране и проверка.

**Член 4. Други специфични условия за изпълнение на проекта**

4.1. При изпълнение на дейностите по проекта, бенефициентът е длъжен да спазва:

* Закона за управление на средствата от Европейските фондове при споделено управление (ЗУСЕФСУ);
* Постановление № 23 на МС от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за периода 2021 – 2027 г.;
* Постановление № 86 на МС от 01.06.2023 г. за определяне на национални правила за допустимост на разходите по програмите, съфинансирани от Европейските фондове при споделено управление, за програмен период 2021 - 2027 г.;
* Наредба № Н-5 от 29.12.2022 г. за определяне на правилата за извършване на плащания към бенефициентите, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите;
* Наредба за администриране на нередности по Европейските фондове при споделено управление;
* Условия за възстановяване на разходите по процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“;
* Изисквания за избягване на конфликт на интереси по смисъла на чл. 61 от Регламент (ЕС, Евратом) 2024/2509на Европейския парламент и на Съвета от 23 септември 2024година за финансовите правила, приложими за общия бюджет на Съюза, (OJ L, 2024/2509, 23.09.2024 г.) ;
* Изисквания за прилагане на правилата на Дял IV, Глава III „Видимост, прозрачност и комуникация“ на Регламент (ЕС) 2021/1060 и Глава II, Раздел III „Видимост, прозрачност и комуникация, насочени към обществеността, относно финансовата подкрепа от ЕФСУ“ от ЗУСЕФСУ (загл. изм. - ДВ, бр. 51 от 2022 г., в сила от 01.07.2022 г.);

4.2. Бенефициентът изпълнява проекта при условията на ПРИЛОЖЕНИЕ I, ПРИЛОЖЕНИЕ II и ПРИЛОЖЕНИЕ VII към настоящия договор със съответните асоциирани партньори, които участват в изпълнението на дейностите по проекта, но не разходват средства от безвъзмездната финансова помощ.

4.3. Индикаторите за изпълнение (показателите за краен продукт) по настоящия договор могат да бъдат приети за изпълнени само при отчетен приключил етап от изпълнението на проекта. Представянето на междинни отчети и извършването на междинни плащания не са обвързани с етапите на изпълнение на проекта.

4.4. Бенефициентът се задължава да изпълнява дейностите по проекта в съответствие с хоризонталните принципи на Програма „Образование“ 2021-2027 (устойчиво развитие; равни възможности и недопускане на дискриминация; равенство между половете), посочени в чл. 9 от Регламент (ЕС) 2021/1060 и прилагането на Хартата на основните права на Европейския съюз и на Конвенцията на ООН за правата на хората с увреждания.

4.5. Бенефициентът се задължава да осъществява мониторинг на резултатите от дейностите по проекта и да представя информация за напредъка и постигнатите резултати по проекта на УО. За целите на мониторинг на резултатите от дейностите по проекта, Бенефициентът предоставя информация по образец - Приложение VII , съгласно т.11 от Формуляр за кандидатстване с проектно предложение .

4.6. В случаите на прекратяване на договора по реда на чл. 11.1 от Приложение I страните писмено се споразумяват за по-нататъшните си взаимоотношения във връзка с предоставената безвъзмездна финансова помощ, включително размера на дължимите от бенефициента средства.

4.7. Бенефициентът е длъжен да изпълни и удостовери изпълнението на всички предвидени дейности по одобреното проектно предложение, включително тези, за които няма предвидени средства от безвъзмездна финансова помощ.

**Член 5. Възстановяване на неправомерно предоставена помощ**

5.1. Бенефициентът се задължава да възстанови на Управляващия орган всички средства, платени в повече от разходите, на които Бенефициентът има право, недължимо платени и надплатени суми, неправомерно получени или неправомерно усвоени средства в срока и по реда на Наредба Н-5/29.12.2022 г.

Установените недължимо платени и надплатени суми се възстановяват от плащания по проекта. Когато отказ от верификация е издаден след съответното плащане, установените недължимо платени и надплатени суми се възстановяват чрез доброволно изпълнение от страна на бенефициента в 14-дневен срок. След изтичането на срока за доброволно плащане недължимо платените и надплатените суми се прихващат от следващо плащане по проекта заедно с дължимите лихви за просрочие, а когато това е неприложимо – по реда на чл. 64а от ЗУСЕФСУ.

Бенефициентът се задължава да възстанови и средствата, които са били обект на финансова корекция, наложена в резултат на проверки от страна на управляващ, контролиращи и одитиращи органи. На възстановяване подлежат и всички средства, произтичащи от разходи, които са в резултат на констатирани нередности, независимо от датата на тяхното установяване.

Предоставената минимална помощ на кандидат, когато е приложимо, подлежи на възстановяване от получателя, когато:

- Бенефициентът е предоставил невярна или непълна информация, довела до нарушаване на Регламент (ЕС) № 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis и/или условията за кандидатстване по настоящата процедура.

- при неизпълнение на настоящия договор.

При неспазване на изискванията на Регламент (ЕС) № 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis бенефициентът възстановява пълния размер на предоставените средства – минимална помощ по настоящия договор, ведно със законната лихва от момента на получаването до окончателното им изплащане.

Бенефициентът при кандидатстване за друго публично финансиране следва да има/т предвид, че:

а) Общият размер на безвъзмездната помощ, предоставена на едно и също предприятие за дейности, обявени в режим „de minimis”, съгласно Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis, не може да надхвърля левовата равностойност на 300 000 евро (586 749 лева) за период от три предходни години;

б) Минималната помощ, предоставена по настоящия договор, може да се натрупва с минимална помощ, предоставена съгласно Регламент (ЕС) № 1407/2013 и Регламент (ЕС) № 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352 от 24.12.2013 г.), и Регламент (ЕС) № 717/2014 на Комисията от 27 юни 2014 година относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190 от 28.06.2014 г.) до съответния размер, определен в буква „а“ (минимална помощ по Регламент (ЕС) 2023/2831 + минималната помощ по Регламент (ЕС) № 1407/2013 + минимална помощ по Регламент (ЕС) № 1408/2013 + минимална помощ по Регламент (ЕС) № 717/2014 е не повече от 300 000 евро). В случаите на предприятия, които са в обхвата на Регламент (ЕС) 2023/2832 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (OB, L от 15.12.2023 г.) приложимият праг за натрупване на минималната помощ по Регламент (ЕС) 2023/2831 и Регламент (ЕС) 2023/2832 е до левовата равностойност на 1 050 000 евро за период от три години (300 000 евро минимална помощ по Регламент (ЕС) 2023/2832 + 750 000 евро минимална помощ по Регламент (ЕС) 2023/2832).

в) Помощта de minimis не се кумулира с държавна помощ, отпусната за същите допустими разходи или с държавна помощ за същата мярка за финансиране на риска, ако чрез това кумулиране може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с регламент за групово освобождаване или с решение, приети от Комисията.

Когато с отпускането на новата помощ de minimis може да бъде надвишен съответният таван, определен в чл. 3 параграф 2 на Регламент № 2023/2831 / периодът обхваща три предходни години към момента на предоставяне на помощта – административният договор за БФП /, никоя част от тази нова помощ не може да попада в приложното поле на Регламент (ЕС) № 2023/2831. В такива случаи не може да се иска благоприятно третиране на мярката за помощ по регламента - нито към момента на предоставяне на помощта, нито в който и да е по-късен момент. При констатиране на действително надвишаване на установения праг в Регламент (ЕС) № 2023/2831 следва да се предприемат мерки по възстановяване на цялата получена сума по последно подписания договор от страна на кандидатите.

Неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията по издадените актове за установяване на публичното вземане подлежат на събиране по реда на Данъчно-осигурителния процесуален кодекс от органите на Националната агенция за приходите.

В случай на възстановяване на неправомерна и несъвместима държавна помощ по решение на Европейската комисия възстановяването се извършва по реда на Глава шеста от Закона за държавните помощи.

5.2. В случай, че Бенефициентът не възстанови изисканите суми в срока, определен в чл.5.1, Управляващият орган начислява лихва за забавено плащане в размер на законовата лихва за периода на просрочието.

5.3. Сумите, включително лихвите по тях, подлежащи на възстановяване от Бенефициента, могат да бъдат прихванати от всякакви суми, дължими от Управляващия орган на Бенефициента.

5.4. Банковите такси, свързани с връщането на дължими суми на Управляващия орган, са изцяло за сметка на Бенефициента.

5.5. В случай, че Бенефициентът не изпълни доброволно задължението, Управляващият орган прилага реда за възстановяване на дължимите средства по чл. 35-44 от Наредба Н-5/29.12.2022 г.

При невъзможност да се приложат посочените в чл. 5.3 способи Управляващият орган уведомява Националната агенция за приходите за принудително събиране на вземанията.

**Член 6. Адреси за контакт**

Цялата кореспонденция, свързана с настоящия договор, трябва да бъде в писмена форма, на български език, да съдържа регистрационния номер на договора и наименованието на проекта, и се води чрез ИСУН при условията на приложимите нормативни актове за програмен период 2021-2027, в съответствие със ЗУСЕФСУ, включително свързаните с електронния обмен на данни чрез системата. Страните по настоящия договор могат да осъществяват контакт и на следните адреси, без да се нарушава законовото изискване за водене на кореспонденция чрез ИСУН, а именно:

За Управляващия орган:

Изпълнителна агенция „Програма за образование“

бул. “Цариградско шосе” № 125, бл. 5, ет. 1

София 1113, България

За Бенефициента:

...................................

**Член 7. Приложения**

7.1. Одобреният проект и документите по чл. 26, ал. 1 от Закона за управление на средствата от Европейските фондове при споделено управление, в частта, определяща условията за изпълнение, са неразделна част от настоящия договор, както следва:

* ПРИЛОЖЕНИЕ I: ОБЩИ УСЛОВИЯ ПРИ ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ПРИОРИТЕТИ 1, 2 и 3 ОТ ПРОГРАМА „ОБРАЗОВАНИЕ“;
* ПРИЛОЖЕНИЕ II: ФОРМУЛЯР ЗА КАНДИДАТСТВАНЕ;
* ПРИЛОЖЕНИЕ III: ДЕКЛАРАЦИЯ НА КАНДИДАТА;
* ПРИЛОЖЕНИЕ IV: ДЕКЛАРАЦИЯ ЗА МИНИМАЛНИ ПОМОЩИ(ако е приложимо)
* ПРИЛОЖЕНИЕ V: ДЕКЛАРАЦИЯ ЗА НЕРЕДНОСТИ;
* ПРИЛОЖЕНИЕ VI: УСЛОВИЯ ЗА ВЪЗСТАНОВЯВАНЕ НА РАЗХОДИТЕ ПО ПРОЦЕДУРА „ПРЕВЕНЦИЯ И ПРЕДОТВРАТЯВАНЕ НА ТОРМОЗА И НАСИЛИЕТО И НАМАЛЯВАНЕ АГРЕСИЯТА В УЧИЛИЩАТА“;
* ПРИЛОЖЕНИЕ VII: ВЪПРОСНИК ЗА МОНИТОРИНГ НА ИЗПЪЛНЕНИЕТО НА ПРОЕКТА.
* ПРИЛОЖЕНИЕ VIII: ФИНАНСОВА ИДЕНТИФИКАЦИЯ.

7.2. В случай на противоречие между разпоредбите на приложенията и тези на договора, с предимство се прилагат разпоредбите на договора. В случай на противоречие между разпоредбите на Приложение I и тези на другите приложения, с предимство се прилагат разпоредбите на Приложение I.

7.3. Настоящият административен договор подлежи на оспорване по реда на Административнопроцесуалния кодекс пред Административен съд ……………………(*посочва се съответния компетентен административен съд по седалището на Бенефициента, съгласно чл. 133, ал. 1 от АПК*) в 14-дневен срок от подписването му от втората подписала страна.

Настоящият договор се сключи в два еднообразни екземпляра – един за бенефициента и един за Управляващия орган (*при подписан договор на хартиен носител*).

|  |  |
| --- | --- |
| За Управляващия орган:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* | За Бенефициента:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* |

Настоящият договор се сключи в един брой електронно подписан документ (*при подписване на договор с КЕП*).